|  |  |  |
| --- | --- | --- |
| **ՀԱՅԱՍՏԱՆԻ****ՀԱՆՐԱՊԵՏՈՒԹՅՈՒՆ** |  | **ԱՌՈՂՋԱՊԱՀԱԿԱՆ****ԵՎ ԱՇԽԱՏԱՆՔԻ****ՏԵՍՉԱԿԱՆ ՄԱՐՄԻՆ** |

«07» հուլիսի 2023թ. Ք. Երևան

**Որոշում N \_\_\_\_\_\_\_\_**

**ՎԱՐՉԱԿԱՆ ՏՈՒՅԺ ՆՇԱՆԱԿԵԼՈՒ ՄԱՍԻՆ**

ՀՀ առողջապահական և աշխատանքի տեսչական մարմնի (այսուհետ՝ Տեսչական մարմին) ղեկավարի տեղակալ Սլավիկ Սարգսյանս, ուսումնասիրելով.

1. ՀՀ պետական եկամուտների կոմիտեին ուղղված 2023 թվականի փետրվարի 20-ի թիվ 06/3323-2023 և 2023 թվականի մարտի 15-ի թիվ 06/5084-2023 գրությունները,
2. ՀՀ պետական եկամուտների կոմիտեի կողմից ստացված 2023 թվականի մարտի 22-ի թիվ /39-1/16822-2023 գրությունը,
3. ՀՀ առողջապահության նախարարությանը ուղղված 2023 թվականի մարտի 27-ի թիվ 06/6178-2023 գրությունը,
4. ՀՀ առողջապահության նախարարության կողմից 2023 թվականի մայիսի 25-ի թիվ ԱԱ/22.2/12009-2023 գրությունը,
5. 2023 թվականի մայիսի 26-ի թիվ 06/11615-2023 ծանուցագիրը՝ «Վարչական իրավախախտումների վերաբերյալ» արձանագրության կազմմանը հրավիրելու մասին (փոստային առաքանի՝ LO109619137AM, հրապարակային ծանուցման նույնականացման համար՝ 1311912, հրապարակման օրը՝ 09․06․2023թ.),
6. 2023 թվականի հունիսի 15-ի «Վարչական իրավախախտումների վերաբերյալ» թիվ 1089 արձանագրությունը և թիվ 06/13380-2023 ծանուցագիրը՝ վարչական իրավախախտումների վերաբերյալ գործի քննությանը հրավիրելու մասին (փոստային առաքանիներ՝ LO109953564AM, հրապարակային ծանուցման նույնականացման համար՝ 1323934, հրապարակման օրը՝ 29․06․2023թ.).

**Պարզեցի**

Նկարագրական մաս

Ք. Երևան, Արաբկիր, Բաբայան փողոց, 36 շենք, 91 շինություն հասցեում գործող «ԲԵՍԹ-ՖԱՐՄ» ՍՊ ընկերությանը (այսուհետ՝ Ընկերություն) (ՀՎՀՀ՝ 01018793) պատկանող դեղատնից ՀՀ պետական եկամուտների կոմիտեի կողմից 2023 թվականի փետրվարի 20-ի թիվ 4229122 հանձնարարագրի հիման վրա իրականացված հսկիչ գնմամբ 03.03.2023թ.-ին ձեռք է բերվել «Զոլոֆտ N 28 դեղահատեր 50մգ, սերիա՝ GJ5857, պիտանիության ժամկետ՝ 07.2027թ. - 1 փաթեթ» դեղը (հիմք՝ ՀՀ ՊԵԿ թիվ /39-1/16822-2023 առ 22.03.2023թ. գրություն), որը 2023 թվականի մարտի 21-ին գույքի հանձնման-ընդունման արձանագրությամբ տրամադրվել է տեսչական մարմնին։ Վերոնշյալ դեղը Տեսչական մարմնի կողմից 2023 թվականի մարտի 27-ի թիվ 06/6178-2023 գրությամբ ուղարկվել է ՀՀ առողջապահության նախարարություն՝ փոխօգնության կարգով տվյալ դեղի՝ Հայաստանի Հանրապետությունում գրանցված և/կամ օրինական ներմուծված լինելու վերաբերյալ տեղեկատվություն ստանալու նպատակով։ ՀՀ առողջապահության նախարարության կողմից 2023 թվականի մայիսի 25-ի թիվ ԱԱ/22.2/12009-2023 գրությամբ ստացված տեղեկատվության համաձայն «Զոլոֆտ սերտրալին (սերտրալինի հիդրօքլորիդ)» դեղահատեր թաղանթապատ 50մգ; (28/2x14) բլիստերում Upjohn EESV, the Netherlands, (սերիա՝ GJ5857, պիտանիության ժամկետ՝ 07.2027) ***դեղը գրանցված չէ ՀՀ-ում*** մակնշման լեզվի անհամապատասխանության հիմքով, մասնավորապես, ՀՀ-ում գրանցված դեղի մակնշման լեզուն ռուսերեն/անգլերեն է, իսկ փորձաքննության ներկայացված դեղի մակնշման լեզուն այլ է, որը չի համապատասխանում դեղի փաթեթավորման համար ՀՀ օրենսդրությամբ սահմանված լեզուներից որևէ մեկին, վերոնշյալ դեղի սերիան բացակայում է ՀՀ առողջապահության նախարարության «Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲ ընկերության ներմուծման փորձաքննության տվյալների բազայում։

 Փաստական տվյալների վերլուծության և համադրման արդյունքում պարզվել է, որ խախտվել է «Դեղերի մասին» ՀՀ օրենքի 23-րդ հոդվածի 2-րդ մասով սահմանված պահանջի պահպանումը, մասնավորապես իրացվել է Հայստանի Հանրապետությունում չգրանցված դեղ։

Հիմք ընդունելով «Վարչական իրավախախտումների վերաբերյալ» ՀՀ օրենսգրքի 255-րդ հոդվածը, 2023 թվականի հունիսի 15-ին կազմվել է թիվ 1089 վարչական իրավախախտումների վերաբերյալ արձանագրությունը, որը վարչական իրավախախտումների վերաբերյալ գործի քննության թիվ 06/13380-2023 ծանուցագրի հետ փոստային առաքմամբ ուղարկվել է «ԲԵՍԹ-ՖԱՐՄ» ՍՊ ընկերության տնօրեն Տրդատ Մարկոսյանին (փոստային առաքանի՝ LO109953564AM), տեղադրվել է նաև հրապարակային ծանուցումների պաշտոնական ինտերնետային կայքում (հրապարակային ծանուցման նույնականացման համար՝ 1323934, հրապարակման օրը՝ 29․06․2023թ.)։

Տեսչական մարմնում (ք. Երևան, Նորք-Մարաշ, Ա. Արմենակյան 129) 2023 թվականի հուլիսի 07-ին ժամը 10։00-ին տեղի է ունեցել վարչական իրավախախտման վերաբերյալ գործի քննություն, որին պատշաճ կարգով ծանուցված Տրդատ Միսակի Մարկոսյանը կամ իր կողմից լիազորված անձը չի ներկայացել։ Վերջինս չի ներկայացրել միջնորդություն գործի քննությունը հետաձգելու մասին։

Պատճառաբանական մաս

«Դեղերի մասին» ՀՀ օրենքի 23-րդ հոդվածի 2-րդ մասի համաձայն՝ «Արգելվում է իրացնել Հայաստանի Հանրապետությունում չգրանցված կամ որակի պահանջներին չհամապատասխանող կամ պիտանիության ժամկետն անցած կամ գրանցումն ուժը կորցրած ճանաչված կամ գրանցումը կասեցված կամ շրջանառությունը դադարեցված (հետ կանչված), Հայաստանի Հանրապետության օրենսդրության խախտմամբ ներմուծված դեղերը, կեղծ դեղերը, դեղանյութերը, դեղաբուսական հումքը, հետազոտվող դեղագործական արտադրանքը»։

Վերլուծելով վերոգրյալ նորմը և ուսումնասիրելով գործում առկա նյութերը, վարչական մարմինը հաստատված է համարում, որ Տրդատ Միսակի Մարկոսյանի կողմից խախտվել է «Դեղերի մասին» ՀՀ օրենքի 23-րդ հոդվածի 2-րդ մասով սահմանված պահանջի պահպանումը, մասնավորապես իրացվել է Հայաստանի Հանրապետությունում չգրանցված դեղ (հիմք՝ 2023 թվականի հունիսի 15-ի «Վարչական իրավախախտումների վերաբերյալ» թիվ 1089 արձանագրություն):

«Վարչական իրավախախտումների վերաբերյալ» ՀՀ օրենսգրքի 267-րդ հոդվածի համաձայն` վարչական իրավախախտման վերաբերյալ գործը քննվում է վարչական պատասխանատվության ենթարկվող անձի ներկայությամբ: Գործը կարող է այդ անձի բացակայությամբ քննվել միայն այն դեպքերում, երբ տվյալներ կան գործի քննության տեղի և ժամանակի մասին նրան ժամանակին ծանուցելու վերաբերյալ և եթե նրանից միջնորդություն չի ստացվել գործի քննությունը հետաձգելու մասին:

Վարչական իրավախախտումների վերաբերյալ գործի քննության արդյունքում վարչական մարմինը, քննելով գործում առկա բոլոր փաստական հանգամանքները, հաստատված է համարում, որ կատարվել է վարչական իրավախախտում, որի համար պատասխանատու է Տրդատ Միսակի Մարկոսյանը (հասցե՝ ք. Կապան, Ռ. Մելիքյան Փ. 6/2 շենք, անձնագրային տվյալներ՝ AR0451316, տրված՝ 2017-09-08, 001-ի կողմից)։

Վերջինիս կողմից վարչական իրավախախտում կատարելու մեջ առկա չեն «Վարչական իրավախախտումների վերաբերյալ» ՀՀ օրենսգրքի 33-րդ և 34-րդ հոդվածներով սահմանված վարչական պատասխանատվությունը մեղմացնող և ծանրացնող հանգամանքներ։

«Վարչական իրավախախտումների վերաբերյալ» ՀՀ օրենսգրքի 9-րդ հոդվածի համաձայն` վարչական իրավախախտում (զանցանք) է համարվում պետական կամ հասարակական կարգի, սոցիալիստական սեփականության, քաղաքացիների իրավունքների և ազատությունների, կառավարման սահմանված կարգի դեմ ոտնձգվող հակաիրավական, մեղավոր (դիտավորյալ կամ անզգույշ) այնպիսի գործողությունը կամ անգործությունը, որի համար օրենսդրությամբ նախատեսված է վարչական պատասխանատվություն: Նշված իրավանորմից հետևում է, որ օրենսդիրը վարչական իրավախախտման առկայության հիմքում դրել է մեղքի առկայությունը, որը կարող է դրսևորվել դիտավորությամբ կամ անզգուշությամբ:

Վարչական մարմինը գտնում է, որ Տրդատ Միսակի Մարկոսյանի կողմից իրավախախտումը կատարվել է անզգուշությամբ:

«Վարչական իրավախախտումների վերաբերյալ» ՀՀ օրենսգրքի 11-րդ հոդվածի համաձայն` վարչական իրավախախտումը համարվում է անզգուշությամբ կատարված, եթե այն կատարած անձը կանխատեսել է իր գործողության կամ անգործության վնասակար հետևանքների առաջացման հնարավորությունը, բայց թեթևամտորեն հույս է ունեցել կանխելու դրանք կամ չի կանխատեսել այդպիսի հետևանքներ առաջանալու հնարավորությունները, թեև պարտավոր էր և կարող էր կանխատեսել դրանք:

«Վարչական իրավախախտումների վերաբերյալ» ՀՀ օրենսգրքի 14-րդ հոդվածի համաձայն` պաշտոնատար անձինք ենթակա են վարչական պատասխանատվության այնպիսի վարչական իրավախախտումների համար, որոնք կապված են կառավարման կարգի, պետական ու հասարակական կարգի, բնության, բնակչության առողջության պահպանության ոլորտում սահմանված կանոնները և մյուս այն կանոնները չպահպանելու հետ, որոնց կատարման ապահովումը մտնում է նրանց պաշտոնեական պարտականությունների մեջ: Նշված հոդվածից հետևում է, որ Տրդատ Միսակի Մարկոսյանը ՀՀ օրենսդրությամբ սահմանված կարգով քաղաքացիաիրավական և վարչաիրավական հարաբերություններում հանդես է գալիս որպես դեղատան տնօրեն՝ պաշտոնատար անձ:

Հայաստանի Հանրապետության Սահմանադրության 73-րդ հոդվածի 1-ին մասի համաձայն «Անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն»:

«Վարչական իրավախախտումների վերաբերյալ» ՀՀ օրենսգրքի 8-րդ հոդվածի համաձայն՝ «Վարչական իրավախախտում կատարած անձը ենթակա է պատասխանատվության իրավախախտումը կատարելու ժամանակ և վայրում գործող օրենսդրության հիման վրա:

Վարչական իրավախախտումների համար պատասխանատվությունը մեղմացնող կամ վերացնող ակտերը հետադարձ ուժ ունեն, այսինքն` տարածվում են նաև այդ ակտերի հրատարակումից առաջ կատարված իրավախախտումների վրա: Վարչական իրավախախտումների համար պատասխանատվություն սահմանող կամ այն ուժեղացնող ակտերը հետադարձ ուժ չունեն:

Վարչական իրավախախտումների գործերի վարույթը իրականացվում է իրավախախտման վերաբերյալ գործի քննության ժամանակ և վայրում գործող օրենսդրության հիման վրա»։

Իրավական ակտը համարվում է պատասխանատվությունը խստացնող, եթե սանկցիայում նախատեսված պատասխանատվության տեսակը փոխարինվում է ավելի խիստ պատասխանատվության տեսակով: Ընդ որում, տուգանքների դեպքում պատասխանատվությունը խստացնող է դիտվում այն դրույթը, որով նախկինում գործող տուգանքը փոխարինվել է ավելի բարձր չափի տուգանքով:

«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացում կատարելու մասին» ՀՕ-35-Ն ՀՀ օրենքով (այսուհետ՝ ՀՕ-35-Ն օրենք) Վարչական իրավախախտումների վերաբերյալ ՀՀ օրենսգրքի 47.3-րդ հոդվածի 1-ին մասով սահմանված սանկցիաները խստացվել են (ուժի մեջ է մտել 06.03.2023 թվականին), համաձայն որի՝

«Հայաստանի Հանրապետությունում չգրանցված (բացառությամբ Հայաստանի Հանրապետության օրենսդրությամբ սահմանված դեպքերի) կամ գրանցումն օրենքով սահմանված կարգով կասեցված կամ օրենքի խախտմամբ դեղեր ներմուծելը կամ արտադրելը կամ պահպանելը կամ բաշխելը կամ իրացնելը`

առաջացնում է տուգանքի նշանակում` յուրաքանչյուր անվանմամբ դեղի`

1) մինչև 5 դեղի փաթեթի դեպքում` սահմանված նվազագույն աշխատավարձի հազարապատիկի չափով.

2) 5-ից ավելի դեղի փաթեթի դեպքում` սահմանված նվազագույն աշխատավարձի երկուհազարապատիկի չափով»։

Հաշվի առնելով, որ Տրդատ Մարկոսյանի կողմից չգրանցված դեղը իրացվել է մինչև ՀՕ-35-Ն օրենքով նախատեսված խստացվող նորմի ուժի մեջ մտնելը, ապա պետք է կիրառել մինչև ՀՕ-35-Ն օրենքի ուժի մեջ մտելը գործող խմբագրությամբ «Վարչական իրավախախտումների վերաբերյալ» ՀՀ օրենսգրքի 47.3-րդ հոդվածի 1-ին մասի 1-ին կետը, որի համաձայն՝

«Հայաստանի Հանրապետությունում չգրանցված (բացառությամբ Հայաստանի Հանրապետության օրենսդրությամբ սահմանված դեպքերի) կամ գրանցումն օրենքով սահմանված կարգով կասեցված կամ օրենքի խախտմամբ դեղեր ներմուծելը կամ արտադրելը կամ պահպանելը կամ բաշխելը կամ իրացնելը կամ կիրառելը`

առաջացնում է տուգանքի նշանակում՝ յուրաքանչյուր անվանմամբ դեղի`

1. մինչև 10 փաթեթի դեպքում՝ սահմանված նվազագույն աշխատավարձի հարյուրապատիկից մինչև հարյուրհիսնապատիկի չափով»։

Եզրափակիչ մաս

Ղեկավարվելով «Վարչական իրավախախտումների վերաբերյալ» ՀՀ օրենսգրքի 230, 279, 281, 283-րդ հոդվածներով, և 282-րդ հոդվածի 1-ին մասով՝

**Որոշեցի**

1. Տրդատ Միսակի Մարկոսյանին (հասցե՝ ք. Կապան, Ռ. Մելիքյան Փ. 6/2 շենք, անձնագրային տվյալներ՝ AR0451316, տրված՝ 2017-09-08, 001-ի կողմից)՝ որպես խախտում թույլ տված անձ, «Դեղերի մասին» ՀՀ օրենքի 23-րդ հոդվածի 2-րդ մասով սահմանված պահանջը խախտելու համար.

 «Վարչական իրավախախտումների վերաբերյալ» ՀՀ օրենսգրքի 47.3 հոդվածի 1-ին մասի 1-ին կետի պահանջով (մինչև ՀՕ-35-Ն օրենքի ուժի մեջ մտնելը գործող խմբագրությամբ), Հայաստանի Հանարապետությունում չգրանցված «Զոլոֆտ սերտրալին (սերտրալինի հիդրօքլորիդ)» դեղահատեր թաղանթապատ 50մգ; (28/2x14) բլիստերում Upjohn EESV, the Netherlands, սերիա՝ GJ5857, պիտանիության ժամկետ՝ 07.2027 - 1 փաթեթ» դեղի իրացման համար ենթարկել վարչական տույժի՝ յուրաքանչյուր անվանմամբ դեղի համար սահմանված նվազագույն աշխատավարձի հարյուրապատիկի չափով՝ 1 (մեկ) անվանում դեղի համար՝ **100.000 (հարյուր հազար) ՀՀ դրամ վարչական տուգանքի**։

2. Սույն որոշումը ծանուցել Տրդատ Միսակի Մարկոսյանին (անձնագրային տվյալներ՝ AR0451316, տրված՝ 2017-09-08, 001-ի կողմից)՝ ք. Կապան, Ռ. Մելիքյան Փ. 6/2 շենք հասցեով:

3. Սույն վարչական ակտն ուժի մեջ է մտնում վարչական վարույթի մասնակցին իրազեկելուն հաջորդող օրվանից:

4. Սույն որոշումը ստանալու օրվանից 30 օրվա ընթացքում կարող է բողոքարկվել ակտն ընդունած Տեսչական մարմին կամ ՀՀ վարչական դատավարության օրենսգրքի 72-րդ հոդվածով սահմանված ժամկետում՝ ՀՀ վարչական դատարան:

5. Իրերի և փաստաթղթերի հարցը լուծվել է։

ՂԵԿԱՎԱՐԻ ՏԵՂԱԿԱԼ

 ՍԼԱՎԻԿ ՍԱՐԳՍՅԱՆ

Ինձ բացատրվել է, որ համաձայն «Վարչական իրավախախտումների վերաբերյալ» ՀՀ օրենսգրքի 305-րդ հոդվածի 1-ին մասի, տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

**Ծանոթություն`**

Իրավախախման համար կիրառվող տուգանքի վճարման պետբյուջեի հաշվի համարը` ՀՀ առողջապահական և աշխատանքի տեսչական մարմնի կողմից իրավախախտումների համար կիրառվող տուգանքների և պատժամիջոցների մուտքեր N900005024097:

Որոշումը ստացա \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը, պաշտոնը, ամսաթիվը)

Որոշումը ստանալուց և ստորագրելուց հրաժարվելու մասին նշում \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Նշում որոշումը պատվիրված փոստով ուղարկելու և ստանալու ծանուցման մասին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ուղարկելու ամսաթիվը, փոստային առաքանու համարը, փոստային առաքանին հասցեատիրոջը հանձնելու վերաբերյալ ծանուցագրի համարը)